**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 5TS-1578 „DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2019 m. gruodžio 16 d. Nr. 34-213

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos sveikatos apsaugos ministro 2019 m. vasario 15 d. įsakymu Nr. V-212 „Dėl valstybės biudžeto lėšų, skirtų rentgeno diagnostikos paslaugų kokybės gerinimo programai 2019 metais, panaudojimo“, Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“, Lietuvos Respublikos susisiekimo ministro 2019 m. birželio 13 d. įsakymu Nr. 3-283 „Dėl Kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2019 metais“ bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2019 m. vasario 21 d. sprendimą Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“:
	1. Pakeisti 1.1 papunktį, vietoje skaičiaus „23525,2“ įrašyti skaičių „23962,5“ ir juo patvirtintas 2019 metų Lazdijų rajono savivaldybės biudžeto pajamas išdėstyti nauja redakcija (pridedama).

1.2. Pakeisti 1.2 papunktį, vietoje skaičių „24919,7“, „10763,0“ ir „3762,7“ įrašyti skaičius „25357,0“, „10904,7“ ir „3809,0“, ir juo patvirtintus 2019 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama).

Savivaldybės merė Ausma Miškinienė

Šarūnė Dumbliauskienė, tel. (8 318) 66 122

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 5TS-1578 „DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2019 m. gruodžio 16 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2019 m. vasario 21 d. sprendimo Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“, Lietuvos Respublikos sveikatos apsaugos ministro 2019 m. vasario 15 d. įsakymu Nr. V-212 „Dėl valstybės biudžeto lėšų, skirtų rentgeno diagnostikos paslaugų kokybės gerinimo programai 2019 metais, panaudojimo“, Lietuvos Respublikos susisiekimo ministro 2019 m. birželio 13 d. įsakymu Nr. 3-283 „Dėl Kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2019 metais“ bei atsižvelgdama į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 437,3 tūkst. eurų:

1. Pajamos iš žemės mokesčio didinamos 106,5 tūkst. eurų, nes gruodžio 1 d. pajamų iš šio mokesčio gauta daugiau nei palnuota metų pradžioje (planas 220 tūkst. eurų).
2. Pajamos iš nekilnojamojo turto mokesčio didinamos 60 tūkst. eurų, nes gruodžio 1 d. pajamų iš šio mokesčio gauta daugiau nei planuota metų pradžioje (planas 110 tūkst. eurų).
3. Lietuvos Respublikos socialinės apsaugos ir darbo ministro įsakymu specialioji tikslinė dotacija socialinėms paslaugoms padidinta 3 tūkst. eurų, o dotacija socialinei paramai mokiniams sumažinta 21,6 tūkst. eurų.
4. Lietuvos Respublikos sveikatos apsaugos ministro įsakymu Lazdijų rajono savivaldybei speciali tikslinė dotacija 62,1 tūkst. eurų sumažinta, skirta rentgeno diagnostikos paslaugų kokybei gerinti (pagal faktinę rentgeno aparato įsigijimo kainą).
5. ES finansinės paramos lėšos didinamos 345,0 tūkst. eurų.
6. Lietuvos Respublikos susisiekimo ministro įsakymu Lazdijų rajono savivaldybei dotacija, skirta vietinės reikšmės keliams su žvyro danga asfaltuoti, padidinta 6,5 tūkst. eurų ir pakeisti remontuojamų kelių objektai: vietoje Šventežerio seniūnijos Barčių kaimo vietinės reikšmės kelio kapitalinio remonto, dotacija skirta Seirijų seniūnijos vietinės reikšmės keliui Nr. LZ1118 Seirijai– Paserninkai–Vainiūnai kapitališkai remontuoti – 117 tūkst. eurų; Krosnos miestelio Kalniškės gatvei (Nr. LZ7109) kapitališkai remontuoti – 41 tūkst. eurų; Lazdijų seniūnijos Bajoriškių kaimo Liepų gatvei (Nr. LZ7012) kapitališkai remontuoti – 37 tūkst. eurų; Kapčiamiesčio seniūnijos vietinės reikšmės keliui Nr. LZ0301 Kapčiamiestis–Paveisininkai kapitališkai remontuoti 37 tūkst. eurų.

Kiti savivaldybės biudžeto pakeitimai atlikti įvertinus Lazdijų rajono savivaldybės biudžeto 11 mėn. įvykdymą, įsipareigojimus bei planuojamus mokėjimus gruodžio mėnesį.

Tiksli 2019 m. Lazdijų rajono savivaldybės biudžeto pakeitimų lentelė pridedama.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė